הצריף 
אתמול עברתי במכונית ליד ביתך ; וראיתי שהשביל עודנו שם; וחשבתי צנופה ככה במכונית; שאיש לא הלך איתי כמו שהלכת איתי אז; בשביל הזה המוביל לצריף; שבו לראשונה עישנתי ושתיתי ; ואיבדתי (לא בצער) את בתולי ; בתוך הפיציקאטו של פגאניני; מפטיפון שיכול היה להחליף בעצמו עשרה תקליטים ; ושאיש לא מרח לי כמוך אבוקדו על לחם לבן; זורה עליו לכבוד המתיקות שלי; פפריקה אדומה, פפריקה אדומה; אתמול עברתי במכונית ליד ביתך ; וראיתי שהצריף עודנו שם; וחשבתי צנופה ככה במכונית; שאיש לא אהב אותי כמו שאהבת אותי אז; 